Eladio Rodríguez - Wikipedia

# Eladio Rodríguez

### Na Galipedia, a wikipedia en galego.

Eladio Rodríguez González (San Clodio, 27 de xullo de 1864 - A Coruña, 14 de abril de 1949) foi un lexicógrafo, xornalista e escritor galego. Fou un dos corenta membros numerarios fundadores da Real Academia Galega, a cal presidiu entre 1926 e 1934; tamén é autor dun dicionario, ó que lle dedicou toda a súa vida, moi valorado polo seu contido etnográfico, que foi editado postumamente.

De moi neno marchou a vivir cun tío seu na Coruña, voltou de novo ao seu lugar de nacemento, e logo traballou de funcionario municipal na Coruña (1888-1937), o que compaxinaba co xornalismo e a poesía. As súas primeiras composicións poéticas coñecidas datan de 1886, A noite de San Xoán e o poema longo O pucho do Lago. Publicou composicións e artigos no xornal O Tío Marcos da Portela, participou nas tertulias da Cova Céltica e na constitución da Liga Gallega. Foi director dos xornais El Noroeste(1896) e La Mañana (1897), foi un dos socios fundadores da Asociación da Prensa da Coruña en 1904, da cal foi tamén presidente. Membro fundador da Real Academia Galega, foi o seu secretario (1920-1926) e o seu presidente (1926-1934), colaborador do xornal das Irmandades da Fala, A Nosa Terra; foi tamén fundador e presidente da coral Cántigas da Terra (1916). Dedicóuselle o Día das Letras Galegas de 2001.

## [editar] Obras

### [editar] Poesía

- Folerpas (1894)
- Raza e terra (1922)
- Oraciós campesiñas (1927)

### [editar] Dicionarios

- Diccionario enciclopédico gallego-castellano escrito ao largo de toda a súa vida en modo de facsímiles.

Traído desde "http://gl.wikipedia.org../../../e/l/a/Eladio_Rodr%C3%ADguez_9202.html"

Categoría: Escritores en lingua galega

##### Views

- Artigo
- Discusión
- Revisión actual

##### Procura

##### Outras linguas

- Español